kardosdrur/scandi-wiki huggingface dataset:
Moritz Nathansen

Moritz Nathansen (også Nathanson?) (29. december 1840 i Randers – 12. juni 1902) var en dansk journalist.

Moritz Nathansen var født i Randers som søn af slagtermester Jacob Nathansen og dens kone Gine Cramer.
Han var uddannet cand.polit. og var først redaktionssekretær ved Berlingske Tidende fra 1869 til 1899, hvorefter han blev ansvarshavende redaktør. Han døde efter længere tids sygdom i 1902.

Han var gift med Augusta Salmonsen (1841-1916) og far til Johan Ludvig Nathansen.

Han virkede også som oversætter og oversatte:
 Victor Hugos De Ulykkelige (1862), 
 Johann Karl August Musäus' Folkeæventyr (1865) 
 Theodor Gaszmanns Onkel og Nevø (premiere 13. september 1868 på Casino)
 Korist og Danserinde (anonym forfatter, premiere 20. januar 1871 på Folketeatret)
 En uskyldig Diplomat af Eugène Scribe og Anne Honoré Joseph Duveyrier (premiere 26. marts 1874 på Folketeatret) 
Giftermaal paa Prøve af Joseph Méry (premiere 18. maj 1877 på Casino).

Kilder 
 Litteraturpriser.dk

Noter 

Chefredaktører fra Danmark
Danskere i 1800-tallet
Økonomer fra Danmark
Oversættere fra Danmark
Jøder fra Danmark
Journalister ved Berlingske
Dansksprogede forfattere fra Danmark
Katrine Reinholdt

Katrine Reinholdt Rasmussen (født 1994) er en dansk atlet medlem af Amager AC.

Katrine Reinholdt vandt som 17-årig bronze ved inde-DM på 1500 meter 2011. Hun trænes af Peter Klok.

Danske mesterskaber 
  2011 1500 meter-inde 4,50,16

Personlige rekord 
 400 meter: 60.01 Skive Stadion 14. august 2010
 800 meter: 2,11,84 Gøteborg, Sverige 2. juli 2010
 1500 meter: 4,38,29 Akureyri, Island 28/08 2010
 800 meter-inde: 2,15,08 945 Sparbank Arena i Skive 7. marts 2010
 1500 meter-inde: 4,50,16 Sparbank Arena i Skive 19. februar 2011

Eksterne henvisninger 
 Statletik.dk Profil – Katrine Reinholdt

Mellemdistanceløbere fra Danmark
Atleter fra Amager AC
Mette Vestergaard Larsen

Mette Vestergaard Brandt f.Vestergaard Larsen (født 27. november 1975 i Taastrup) er en tidligere dansk håndboldspiller på det danske kvindelandshold i håndbold.

Som spiller deltog hun i og var med til at vinde OL i 2000 og i 2004.

Noter

Eksterne henvisninger 
 

Håndboldspillere fra Danmark
Olympiske mestre fra Danmark
Håndboldspillere ved sommer-OL 2000
Håndboldspillere ved sommer-OL 2004
Medaljevindere fra Danmark ved sommer-OL 2000
Medaljevindere fra Danmark ved sommer-OL 2004
Mette Vestergaard

Mette Vestergaard har flere betydninger:

 Mette Vestergaard Larsen – team manager og tidligere spiller på det danske håndboldlandshold for kvinder
 Mette Walsted Vestergaard – dansk journalist og studievært
 Mette Westergaard - dansk væver (1866 - 1951)
Mary-Louise Parker

Mary-Louise Parker (født 2. august 1964) er en amerikansk skuespiller som er kendt for hendes hovedrolle som Nancy Botwin i Showtime's tv-serie "Weeds" for hvilken hun har modtaget flere nomineringer og en Golden Globe Award som Bedste Skuespillerinde i 2006.
Parker har været med i film og serier som RED, Stegte grønne tomater, "Boys on the Side", The West Wing, and Angels in America, for hvilken hun modtog en Golden Globe og en Emmy Award for Bedste Kvindelige Birolle. Parker har også modtaget en Tony Award for Bedste Skuespillerinde i 2001 for Broadway teaterstykket Proof.

Eksterne henvisninger 
 

Skuespillere fra USA
Mary Stuart Masterson

Mary Stuart Masterson (født 28. juni 1966) er en amerikansk skuespillerinde, der blandt andet har medvirket i filmene "Sig Du Elsker Mig, Stegte grønne tomater og Benny og Joon.

Eksterne henvisninger 

 

Skuespillere fra USA
Islændinge

Islændinge er den nationale eller etniske gruppe på Island, der primært nedstammer fra norrøne i Skandinavien og keltere fra Irland og Skotland. Historiske og DNA-optegnelse indikerer at omkring 60 til 80 procent af nybyggerne i landnamstiden var af nordisk oprindelse (primært fra Vestnorge) og resten var af keltisk oprindelse fra de britiske øer.

Referencer
UEFA Champions League 2003-04

UEFA Champions League 2003-04 var en fodboldturnering arrangeret af UEFA med Europas bedste klubhold. Der var tale om den 49. sæson med turneringen, når man medregner forløberen, der hed Mesterholdenes Turnering. Turneringen blev vundet af F.C. Porto, der i finalen besejrede AS Monaco med 3-0 med Kim Milton Nielsen som dommer.

Turneringen var opdelt i tre stadier: Først tre kvalifikationsrunder, dernæst gruppespillet fulgt op af slutspillet med finalen til sidst. For første gang var der ikke to gruppespilsrunder, idet det hidtidige andet gruppespil blev afløst af et cup-system for de sidste 16 hold. F.C. København stillede op for Danmark og var seedet til at starte i 2. kvalifikationsrunde. Holdet blev knebent elimineret i turneringen efter samlet 2-3 mod Glasgow Rangers ==i 3. kvalifikationsrunde.

Kvalifikationsspil 
(u) efter et samlet uafgjort resultat betyder, at vinderne gik videre på reglen om at have scoret flest mål på udebane.

Første kvalifikationsrunde

Anden kvalifikationsrunde

Tredje kvalifikationsrunde

Gruppespillet

Gruppe A

Gruppe B

Gruppe C 

Deportivo La Coruña var bedre placeret end PSV Eindhoven pga. resultaterne i de to holds indbyrdes opgør.

Gruppe D

Gruppe E 

 Panathinaikos fortsatte til UEFA Cuppen på bekostning af Glasgow Rangers pga. resultaterne i de to holds indbyrdes opgør.

Gruppe F

Gruppe G

Gruppe H

Slutspil

Overblik

Ottendedelsfinaler 

|}

Kvartfinaler 

|}

Semifinaler 

|}

Finale 

Porto deltog i Intercontinental Cup 2004 som følge af at have vundet turneringen.

Statistik

Topmålscorer 

Kilde:

Referencer

Eksterne henvisninger 
 UEFA Champions League på UEFA's hjemmeside 

Sæsoner i UEFA Champions League
Fodboldsæson 2003-04
Hertug af Clarence

Hertug af Clarence er engelsk (senere britisk) titel, der blev oprettet i 1362. Der har været fem hertuger af Clarence. Desuden er der blevet udnævnt to jarler af Clarence.

Huset Plantagenet 
 1362-1368: Lionel af Antwerpen, 1. hertug af Clarence, tredje søn (anden overlevende søn) af Edvard 3. af England og Filippa af Hainaut, far til Filippa af Clarence, 5. grevinde af Ulster.
 Filippa af Clarence, 5. grevinde af Ulster, datter af Lionel af Antwerpen, tipoldemor til blandt andre Edvard 4. af England og Richard 3. af England og Georg Plantagenet, hertug af Clarence.

Huset Lancaster 
 1412-1421: Thomas af Lancaster, hertug af Clarence, anden søn af Henrik 4. af England og Mary de Bohun, bror til Henrik 5. af England og til dronning Philippa af Danmark, Norge og Sverige, der var gift med Erik af Pommern.

Huset York 
 1461-1478: Georg Plantagenet, hertug af Clarence, søn af Richard Plantagenet, hertug af York og Cecily Neville, hertuginde af York, bror til Edvard 4. af England og Richard 3. af England, tiptipoldesøn af Lionel af Antwerpen, 1. hertug af Clarence.

Huset Hannover

Hertug af Clarence og St. Andrews 
 1789-1830: William Henry, hertug af Clarence og St. Andrews, var konge i 1830-1837 under navnet Vilhelm 4. af Storbritannien, tredje søn af Georg 3. af Storbritannien og bror til Georg 4. af Storbritannien, farbror til Victoria af Storbritannien.

Huset Sachsen-Coburg og Gotha

Jarler af Clarence 
 1881-1884: Prins Leopold, hertug af Albany og jarl af Clarence, fjerde søn af dronning Victoria af Storbritannien og Prins Albert af Sachsen-Coburg og Gotha.
 1884-1919: Karl Edvard (morfar til Carl 16. Gustav af Sverige) var regerende hertug af Sachsen-Coburg og Gotha fra 1900 til 1918, han deltog i 1. verdenskrig på tysk side, derfor blev han frataget titlerne Hertug af Albany og Jarl af Clarence i 1919, han døde i 1956.

Arvinge til titlerne Hertug af Albany og Jarl af Clarence 
 1956-1972: Johann Leopold Prinz von Sachsen-Coburg und Gotha (1906-1972), kronprins til Sachsen-Coburg og Gotha, gift i 1932 med Feodora Freiin von der Horst (1905-1991). 
 1972-1996: Ernst Leopold Prinz von Sachsen-Coburg und Gotha (1936-1996), da hans mor var født som baronesse, havde han ikke arveret til Sachsen-Coburg og Gotha. 
 1996-nu: Hubertus Prinz von Sachsen-Coburg und Gotha (født 1961), da hans bedstemor var født som baronesse, har han ikke arveret til Sachsen-Coburg og Gotha. 
 Sebastian Prinz von Sachsen-Coburg und Gotha (født 1994).

Hertug af Clarence og Avondale 
 1890-1892: Prins Albert Victor af Storbritannien, hertug af Clarence og Avondale, ældste søn af prinsen af Wales (senere Edvard 7. af Storbritannien) og prinsessen af Wales (Alexandra af Danmark), dronning Victoria af Storbritanniens ældste sønnesøn, var blevet konge, hvis han havde overlevet sin far og sin farmor.

Clarence
Welcome 2 Detroit

Welcome 2 Detroit er første single fra den amerikanske rapper Trick Tricks  album The People vs.. Med på sangen er Eminem og Trick Tricks gruppe Goon Sqwad. Sangen nåede en placering som nummer 100 på Billboard Hot 100 som sin højeste placering.

Hitliste

Referencer 

Eminem-sange
Singler fra 2005
Gympie

Gympie er en by i den sydøstlige del af Queensland i Australien. Byen ligger 160 km nord for delstatshovedstaden Brisbane. Gympie er administrativt center for det lokale styre Gympie Regional Council.

Historie 
Oprindeligt blev Gympie benyttet som græsmark af det første europæiske bosættere i området Men den 16. oktober 1867 fandt James Nash guld i området. Kolonien havde store økonomiske problemer dengang og guldfundet reddede økonomien for at gå konkurs. Denne hændelse bliver hvert år fejret ved Gympie Gold Rush Festival i oktober.

Byer i Queensland
Logan City

Logan City er befolkningsmæssigt den tredje største by i den australske delstat Queensland, med sine ca. 177.000 (2006) indbyggere.

Det første nybyggere kom til Logan i 1842. Logan City fik bystatus i 1981.

Navnet Logan er efter kaptajn Patrick Logan, noget som fik en lokal politiker i 2006 til at foreslå at omdøbe byen til Silver City. Bagrunden var at Patrick Logan var kendt for at være hensynsløs tyran, noget han mente kunne forbinde byen med kriminalitet.

Byer i Queensland
Mathilde Uldall Kramer

Mathilde Uldall Kramer (født 15. marts 1993) er en dansk atlet medlem af Frederiksberg IF.

Mathilde Uldall Kramer vandt som 18-årig bronze ved inde-DM på 60 meter 2011. Ved et stævne i København i juni 2017 løb hun 100 m på 11,59, hvilket var den hurtigste tid af en dansk kvinde i 30 år.
2017 skiftede fra Aabenraa Idræts- og Gymnastikforening til Frederiksberg IF, men i alle årene har haft samme træner, Poul Beck.
Kramer var med på det danske 4 x 100 meterhold som blev nummer otte ved stafet-VM i Yokohama, Japan 2019 og satte dansk rekord med 43,90 i indledende heat. Den danske kvartet bestod af Astrid Glenner-Frandsen, Ida Karstoft, Mette Graversgaard og Mathilde Kramer (til finalen var Karstoft skadet og erstattet af Louise Østergaard).

Danske mesterskaber 
  2011 200 meter 26,01
  2011 60 meter-inde 7,86

Personlige rekorder 
 100 meter: 11,59 Østerbro Stadion 20. juni 2017
 200 meter: 25,90 (+0.2) Skive Stadion 18. juni 2011
 60 meter (inde): 7,34 (dansk rekord) Bærum 10. februar 2019
 200 meter (inde): 27,41 Sparbank Arena i Skive 5. februar 2011
 Højdespring: 1,50 Sønderborg Stadion 8. september 2010
 Længdespring (inde): 5,11 Marselisborghallen i Århus 22. januar 2011

Referencer

Eksterne henvisninger 
 Statletik.dk Profil – Mathilde Uldall Kramer

Sprintere fra Danmark
Atleter fra Aabenraa IG
Atleter fra Frederiksberg IF
Atleter ved sommer-OL 2020 
Deltagere for Danmark ved sommer-OL 2020
Gjøl-trold

Gjøl-trolde, også kendt som Dam-trolde, er en dansk serie af trolde udviklet af Thomas Dam fra byen Gjøl ved Limfjorden.

Den første Gjøltrold blev skåret ud i træ af efter hans eget spejlbillede. De første var store træfigurer der blev solgt til tivolier og markeder. Derefter begyndte Dam at lave mindre figurer inspireret af fiskerne og indbyggerne omkring Gjøl.

Thomas Dam sagde: "Typerne er valgt ud af Gjøls befolkning, men som regel genkender modellen ikke sig selv. Det gør så til gengæld alle andre på øen".

Materialet bestod oprindeligt af lindetræ, naturgummi, fåreskind, filttøj, orange strithår og blev stoppet med træuld. I takt med at salget steg i 1960'erne, overgik dele af produktionen til maskinfremstilling på en fabrik i byen. Fabrikken ligger stadig i Gjøl. Troldene produceres i dag af Troll Company A/S i Gjøl.

Troldene havde en mindre rolle i Toy Story 3. I 2016 udkom en DreamWorks animation film med titlen Trolls, der er lavet med Gjøl-troldene som hovedpersoner.

Noter

Eksterne henvisninger 
 Gjøl-troldenes hjemmeside
 Historien bag Gjøl-Trolden (EN) 
 Gjøl-trold vinder vigtig sejr i USA, 5.10.2007

Legetøjsproducenter i Danmark
Dukker
Bøg på mor

Bøg på mor er en naturtype, der findes på steder, hvor jorden er sur og næringsfattig. Naturtypen har også navnet Luzulo-fagetum, efter Luzula (frytle) og Fagus (bøg). Urten håret frytle (Luzula pilosa) er almindelig på morbund i løvskove.

Naturtypens fulde navn er "Bøgeskove på morbund uden kristtorn", og er betegnelsen for en naturtype i Natura 2000-netværket, med nummeret 9110.

I Danmark er den formentlig oprindelig, men har bredt sig, begunstiget af kreaturgræsning og svinedrift i skovene op til Fredskovsforordningen af 1805. Da Jorden er sur, bliver omsætningen af førne langsom, og den slutter med dannelse af morr. Skovtypen er i reglen domineret af bøg med vintereg som meddominerende art, men på de dårligste jorde vil forholdet være omvendt.

Den tætte skygge fra bøgetræerne gør, at bundvegetationen er sparsom med forholdsvis ringe diversitet.

Blandt de karakteristiske arter kan nævnes:

 Hassel
 Almindelig hvidmos
 Kristtorn
 Almindelig røn
 Taks
 Bleg frytle
 Bølget bunke
 Håret frytle
 Skovjomfruhår
 Tørst

Kilder og henvisninger 

 Bøg på mor på novana.au.dk
 EU: Luzulo-fagetum beech forests 
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Myxophaga

Myxophaga er en underorden af biller (Coleoptera), hvor de fleste arter overvejende er meget små (0,5–2,7 mm). De æder udelukkende eller hovedsagelig alger (græsk: myxo-phaga = "slim-ædere"). De lever mest i vandløb eller sjældnere i fugtig jord i nærheden af strømmende vand. I Danmark er der kun fundet en art, Sphaerius acaroides.

Familier 
 Hydroscaphidae
 Lepiceridae
 Sphaeridae
 Torridincolidae

Biller
Archostemata

Archostemata er en underorden af biller, som ikke indeholder mange arter. I Europa findes kun én art, der ikke forekommer i Danmark.

Biller
Josefine Rytter

Josefine Rytter (født 1994) er en dansk atlet medlem af Bagsværd Atletik Club.

Josefine Rytter vandt som 16-årig sølv ved inde-DM på 800 meter 2011 og året efter sølv og bronze på 800 meter ved DM og inde-DM.
I 2013 d. 22. juni debuterede Rytter på det danske seniorlandshold i Kaunas på 800 meter til EM-hold.
Hun trænes af sin far Carsten Rytter.

Danske mesterskaber 
Senior-DM

 2020 1500 meter-inde 4.35,95
 2019 1500 meter 4,32,93
 2017 800 meter-inde 2,13,17
  2015 800 meter-inde 2,12,37
  2014 800 meter-inde 2,13,84
  2013 800 meter 2,10,38
  2012 800 meter 2,14,33
  2012 Hold Mellem/Lang
  2012 800 meter-inde 2,13,76
  2011 800 meter 2,16,10
  2011 Hold Mellem/Lang
  2011 800 meter-inde 2,16,23
  2011 lang cross -hold 1,40,45

Ungdoms-DM
  2016 Ungsenior 800 meter 2,14,26
  2016 Ungsenior 4x400m 4,03,05
  2015 Ungsenior 1500 meter-inde 4,44,73
  2015 Ungsenior 800 meter-inde 2,14,12
  2014 Ungsenior 1500 meter 4,40,01
  2014 Ungsenior 800 meter 2,14,95
  2014 Ungsenior 1500 meter-inde 4,35,21
  2014 Ungsenior 800 meter-inde 2,12,83
  2014 Ungsenior 4x200 meter-inde 1,49,46
  2013 Junior 1500 meter 4,40,86
  2013 Junior 800 meter 2,16,54
  2013 Junior 1500 meter-inde 4,44,79
  2013 Junior 800 meter-inde 2,11,99
  2013 Junior kort cross 15,11
  2013 Junior kort cross -hold 46,28
  2012 Junior 800 meter 2,23,89
  2012 Junior 1500 meter 4,38,65
  2012 Junior 10 km 38,11
  2012 Junior 1500 meter-inde 4,42,97
  2012 Junior 800 meter-inde 2,14,91
  2012 Junior lang cross 32,34
  2012 Junior lang cross -hold 1,40,52
  2011 P17 800 meter 2,15,32
  2011 P17 1500 meter 4,55,88
  2011 P17 1500 meter-inde 4,54,69
  2011 Junior lang cross 33,27
  2011 Junior lang cross -hold 1,45,10
  2011 P17 kort cross 15,30
  2011 P17 kort cross -hold 52,31
  2010 P17 800 meter 2,15,37
  2010 P17 1500 meter 4,58,92
  2010 P17 3000 meter 10,54,70
  2010 P17 800 meter-inde 2,20,35
  2010 P17 1500 meter-inde 4,59,50

Personlige rekord 
 400 meter: 58,97 Frederiksberg Idrætspark i Frederiksberg 4. juni 2013
 800 meter: 2,10,12 Helsingør Atletikstadion i Helsingør 8. juni 2013
 1500 meter: 4,28,81 Stadio San Paolo i Napoli 11. juli 2019
 3000 meter: 10,16,62 Østerbro Stadion 17. juli 2011
 400 meter-inde: 59,81 Atleticum i Malmø 26. januar 2013
 800 meter-inde: 2,11,99 Spar Nord Arena i Skive 9. marts 2013
 1500 meter-inde: 4,34,44 Bærum i Norge 14. februar 2015
 5 km: 17,44 Østerbro 31. december 2018
 10 km: 37,38 Middelfart 17. marts 2018

Eksterne henvisninger 
 Statletik.dk Profil – Josefine Rytter 

Mellemdistanceløbere fra Danmark
Atleter fra Bagsværd AC
Papar (flertydig)

Papar har flere betydninger:

 Papar – By i malaysia
 Papar (munke) – En gruppe irske eller skotske munke som engang var bosat i dele af island.

Andre betydninger 
 Papadum – Papar er et andet navn for papadum.
Ali Mansur

Ali Mansur (eller Mansur ul-Mulk (1895 – 8. december 1974 i Teheran) var to gange premierminister i Iran.

Han blev født i Teheran og var guvernør i provinserne Khorasan og Azarbaijan, ambassadør i Italien, Vatikanet, Tyrkiet,  var premierminister (1940-41 og 1950) og minister seks gange.

Hans politik blev anset for stærkt pro-britiske

Hans søn Hassan-Ali Mansur var kortvarigt  premierminister i 1960'erne.

Politikere fra Iran
Personer fra Teheran
Firth of Tay

Firth of Tay er en fjord i Skotland. Mod vest er fjorden en fortsættelse af Tay, der er Skotlands længste flod. Mod øst udmunder fjorden i Nordsøen. Mod nord grænser fjorden op til Angus, Dundee (Skotlands fjerdestørste by) samt Perth and Kinross. Mod syd grænser fjorden op til Fife.

Der er broer over Tay-fjorden ved Dundee, dels en jernbanebro der fører til det vestlige Wormit, dels en vejbro der fører til det østlige Newport-on-Tay.
Den første jernebanebro styrtede sammen dem 28. december 1879.

Storbritanniens Klimafremskrivning 2009 (UKCP09) forudsiger at havstigningen vil være knap en halv meter i 2080.

Eksterne henvisninger

Noter 

Skotlands geografi
Fjorde
Madison River

Madison River er en flod, der løber gennem staterne Wyoming og Montana i USA. Den udspringer ved Madison Junction i Wyoming og løber ca. 285 km mord nord til byen Three Forks i Montana. Her forenes den med Gallatin River og Jefferson River og danner USA's længste flod, Missourifloden.

Navn 
Floden fik sit navn i 1805 af Meriwether Lewis som så floden ved Three Forks. Den centrale gren af floden gav Lewis navnet Madison River efter USA's daværende udenrigsminister, James Madison, der senere afløste Thomas Jefferson som præsident. Den vestlige gren blev opkaldt efter præsidenten og kom til at hedde Jefferson River, mens den østlige gren blev opkaldt efter finansminister Albert Gallatin.

Geografi 

Madison River starter i den nordvestlige del af Wyoming inden for grænserne af Yellowstone National Park, hvor floderne Firehole River og Gibbon River løber sammen og danner Madison River. Floden strømmer mod vest og passerer grænsen til Montana, hvorefter den skifter retning og løber mod nord gennem bjergene i den sydvestlige del af Montana.

Undervejs er flodens øvre løb opdæmmet af Hebgen Dam og danner Hebgen Lake. I 1959 blev området ramt af et kraftigt jordskælv, Hebgen Lake Skælvet, som dannede søen Quake Lake lige neden for dæmningen. På den midsterste del er floden opdæmmet af Madison Dam, og danner her Ennis Lake i Madison County, Montana. Neden for Ennis Lake løber floden gennem Bear Trap Canyon, der er et populært sted at dyrke white water rafting.

Floden er et meget populært sted at dyrke fluefiskeri, ikke mindst på strækningen gennem Montana mellem Quake Lake og Ennis Lake.

Yellowstone National Park
Vandløb i Wyoming
Vandløb i Montana
Papadum

Papadam, papadum, papadom, papad eller papar (devanagari: पापड, pāpaḍ) er en tynd friteret dej af linser. Papadams er sprøde og benyttes i det indiske køkken sammen med curryer eller som en snack. 

Dejen er af linsemel, eller af en blanding af linsemel og rismel. Der findes også varianter med kikærtemel. Peber, paprika, spidskommen, hvidløg og andre krydderier og urter der giver papadams en pikant smag. 

Den traditionelle tilberedelse går ud på at fritere begge sider af dejen i varm madolie. Skiverne afkøles på et gitter eller på papir der kan suge olien til sig. For at reducere det høje fedtindhold der kommer ved ved friteringen, kan man også holde papadamerne med en tang ind i en varm tandoorovn, grille dem på en rist, eller pensle dem tyndt med olie og varme det lidt i en mikrobølgeovn. 

Eftersom en papadam let bliver fugtig gælder det om at spise den hurtigt efter tilberedelsen.

Mad fra Indien
Brød
Djøfisering

Djøfisering (eller djøfficering eller djøficering) er en proces i en organisation hvor ledelsen bliver domineret af jurister, økonomer og folk med en statskundskabsuddannelse på bekostning af folk med uddannelse indenfor organisationens hovedområde (fagbureaukrater).

Ordet "djøfisering" er afledt af den faglige organisation Djøf (tidligere en forkortelse for Danmarks Jurist- og Økonomforbund, men nu det formelle navn), og bruges ofte negativt.

Ordet fremkom i 1990'erne og var specielt forbundet med ledelsen i den offentlige sektor, måske særligt sundheds- og hospitalssektoren hvor "djøffere" overtog ledelsen mens den lægefaglige repræsentation i ledelsen blev reduceret.
En tidlig brug af ordet er sporet til Politiken den 15. november 1998, mens det tilknyttede udsagnsord "djøfisere" er at finde et par år før i Ekstra Bladet Express den 11. juli 1996.

Den humoristiske fortæller Per Helge Sørensen har haft stand-upshows, hvor han satirisk behandler djøfiseringen under titlen "Djøf med løgn".

Se også  
 New public management
 Djøfisering. Den Danske Ordbog. Hentet 14. november 2021.

Henvisninger 

Ledelse
Samfund
Gibbon River

Gibbon River er en flod i staten Wyoming, USA. Floden har hele sit løb inden for grænserne af Yellowstone National Park.

Navn 
Floden fik sit navn i forbindelse med en geologisk undersøgelse af området i 1872. Floden er opkaldt efter General John Gibbon, som var den første, der udforskede den.

Geografi 
Gibbon River udspringer fra Grebe Lake midt i nationalparken. Den løber en kort distance mod vest til Wolf Lake. Nedenfor Wolf Lake strømmer den gennem vandfaldene Virginia Falls, og fortsætter gennem Norris dalen.

Floden strømmer tæt forbi Norris Geyser Basin og gennem Gibbon Geyser Basin, et af parkens mindre gejserområder. Herfra løber den gennem Gibbon River Canyon og ved Madison Junction mødes den med Firehole River og danner Madison River.

Mellem Norris og Madison Junction løber parallelt med Grand Loop Road og på denne strækning findes endnu et vandfald, Gibbon Falls.

Noter 

Yellowstone National Park
Vandløb i Wyoming
Strathearn

Strathearn eller Strath Earn, (Skotsk gælisk, Srath Èireann) betyder irernes dal. Dalen (strath) ligger omkring floden Earn i Skotland,
Dalen starter ved søen Loch Earn på grænsen mellem Stirling (region) og Perth and Kinross. Dalen slutter ved Firth of Tay.

Anden brug af navnet Strathearn 
«Strathearn» eller «Strathern» er også et efternavn i Nordirland og USA. Dalen har også givet navn til titlerne Jarl af Strathearn og Hertug af Strathearn.

Skotlands geografi
Dale